281 
som Medlem, og at hans Navn er blevet knyttet dels af Sprengel 
til en Algeslægt, Wormskioldia (sanguinea), der nu kaldes Hydro- 
lapathum eller Delesseria, dels af Schumacher til en Slægt af 
Blomsterplanter af Turneraceernes Familie. 
Mine Kilder til den foranstaaende Skildring ere dels de tem- 
melig sparsomme Bidrag i vor Literatur (se Erslews Forfatterlexikon), 
dels Kotzebues og Chamissos Rejsebeskrivelser; men de allervigtigste 
uden hvilke det havde været umuligt at faa det rette Blik paa 
Begivenhederne, have håns Breve til Hornemann og til Hjemmet 
været; de første findes tildels i Botanisk Have, de sidste har 
Wormskiolds Frænde, Hs. Excellence Udenrigsministeren, Kammer- 
herre Baron Rosenørn-Lehn med stor Beredvillighed stillet til 
min Disposition, hvorfor saa vel som for forskjellige andre Op- 
lysninger, som han har skaffet mig, jeg herved tillader mig at bringe 
ham min ærbødigste Tak. Ligesaa maa jeg takke Hs. Excellence 
for det denne Skizze ledsagende Portræt af Wormskiold, hvis Til- 
vejebringelse han har bekostet. 
Ogsaa den grønlandske Handels Direktør, Hr. H. Hør ring 
bringer jeg min Tak for den store Elskværdighed, hvormed han hår 
skaffet mig en Del Oplysninger om Wormskiolds Grønlandsrejse efter 
Journaler og andre Manuskripter i Handelens Arkiv. 
